'Sesifunda Okungaphekiyo Ukwenzela Ukuhlala Kwamanye Amazwe'
Abatsha sebephindaphinda izifundo ukwenzela ukuhlala kwamanye amazwe ngenxa yokuswelakala kwemisebenzi.
WASHINGTON D.C. — Inengi labatsha abadabuka eZimbabwe abafunda emakolitshini kwele South Africa libhekane lodubo lokuswela umsebenzi nxa sebegqibe izifundo. Lokhu kubenza bacine bebanjwa ngamandla ukuthi baqhubekela phambili ngemfundo belokhe bekhonale kwele South Africa kulokubuyela ekhaya, belethemba lokuthi bazathola amathuba okuba ngababalisi emakholitshini abakuwo. Abanye njalo bayabe belethemba loluthi bangathola umsebenzi befunda phansi kohlelo lwama internships. UNkosazana Zandile Mpofu, ongumunye wabasakhulayo, ogqibe izifundo zedegree lezemithetho, i-Bachelor’s Degree in Law, ekolitshi leUniversity of Kwazulu Natal, uthe aphansi kakhulu amathuba wokuthi athole umsebenzi eZimbabwe. UMaMpofu uphinde wathi njengoba usesimeni esibi, ubona engani kungcono ukuthi aqhubekele phambili ngemfundo y. Ulethemba lokuthi sizafika isikhathi sokuthi athole umsebenzi awufisayo. “Into engiyenzayo manje yikuthi ngisaqhubekela phambili ngemfundo yami. Ngilethemba lokuthi ngizaqhatshwa yikolitshi lami ngibe ngumbalisi. Angithakazelele amathuba ami okuba ngumbalisi ngoba ngigqibe emfundweni ze degree ele zemthetho, kodwa ukuba ngumbalisi ekolitshini kungcono kulokubuyela ekhaya,” kutsho uMpofu. UMaMpofu uphinde wathi ukhangelele ukuthi angathola umsebenzi lo, uzabe ekwenzela ukuthi athole ulwazi oluzamenza ukuthi aphumelele ngesikhathi esilandelayo. Njengoba engomunye wabasakhulayo ababona engani ukuqhubekela phambili ngemfundo yabo kungcono kulokubuyela ekhaya, uMaMpofu uthi abatsha kumele babambisane basungule amankampani alakho ukuqhatsha abanye babo. Uthi lokho kungabakhanga ukuthi bacabange lokubuyela ekhaya.